દેશમાંથી ભ્રષ્ટ્રાચાર નાબુદ કરવા અને કાળું નાણું બહાર લાવવા માટે સરકારે પિયા ૫૦૦ અને ૧૦૦૦ની નોટ પર પ્રતિબધં મૂકી દીધો હતો. ત્યારે કાળા નાણાંથી મોટા પ્રમાણમાં બેનામી પ્રોપર્ટી ખરીદવામાં આવી હોવાનું માનવામાં આવી રહ્યું હતું. ત્યારે સુરતમાંથી જે રીતે બીટકોઇનની વિગતો મળી રહી છે તે જોતાં સુરતીઓના કરોડો પિયા પ્રતિબંધિત બીટકોઇનમાં રોકાયા હોવાનું બહાર આવી રહ્યું છે. છેલ્લા એક અઠવાડિયાથી આયકર વિભાગની ટીમ સુરતના ચાર બીટકોઇન ડિલરને ત્યાં સર્ચ કરી રહ્યું છે. તેના આધારે લોકોને બીટકોઇનમાં રોકાણ કરાવનારા અને ડીલરો માટે ગ્રાહકો શોધી લાવનારા નવ બ્રોકરોની વિગતો મળી હતી. સર્ચ દરમિયાના બીટકોઇનના રોકાણથી જેમને લાભ થયો છે તેવા લાભાર્થીઓને ત્યાં પણ સર્ચ ચાલી રહ્યું છે.